**Bestyrelsesmøde Kløverbladet d. 19. november 2018**

Referent: Thommi Nielsen

Dagsorden

1. Vej - skybrudssikring

2. Park

3. Julearrangement

4. Bredbånd

5. Lade stander til elbiler

6. Vedtægtsudvalg

7. Generalforsamling og næste bestyrelsesmøde

8. eventuelt

Ad. 1

Bo har lavet opslag på Facebook, opslag lægges i referat, da det beskriver hvad vi fik ud af seneste møde med HOFOR. Rasmus Ekmann fra Københavns Kommune laver oplæg til placering af vejbede og regnvandsrende. Der er stadig tale om et projekt med 100% financiering fra HOFOR. Eventuelle følgeudgifter tages op i projektet, så der må forventes udgifter til foreningen.

Eventuelt slidlag på vejen skal betales af grundejerforeningen.

Vi skal overveje en vedligeholdelses plan for vejen efter klimaprojektet - Der tages kontakt til Kommunen om HOFOR planerne, så vi kan skubbe vedligeholdelsesudgifterne på fortov. Bo og Søren laver udkast til vedligeholdelsesplan inden næste møde.

Ad. 2

Vi er gået i stå i forhold til at søge midler til træningsredskaber. Rene tager fat i "udvalg" og forsøger at igangsætte projektet igen, så der er kan fremlægges noget på generalforsamling.

Der afholdes arbejdsdag inden påske 2019.

Der afholdes møde med Lundbeck i vinteren 2018 og de høres om der kan ydes støtte til parkprojekt. Vi kan eventuelt overveje petanque bane eller træningsudstyr på den smalle del af parken mellem Karensgade og Gerdasgade.

Ad. 3

Der afholdes det traditionelle julearrangement lørdag d. 15. december kl. 14.00.

Ad. 4

Intet nyt - Der arbejdes på en afklaring der går i tråd med vejprojekt inden generalforsamling

Ad. 5.

Enhver der ejer elbil må opsætte lade stander på egen grund. Pt. er det ikke muligt, at gøre det på private fællesveje. Der kan ikke etableres P-plads til elbiler. Der kan sendes ansøgning til Københavns Kommune.

Ad. 6

Vedtægtsudvalget har været helt på standby - Der arbejdes lidt på fordelingsnøgle og vi skal have kontakt til Grundejer.dk. Der skal kigges på "Lov om private fællesveje". Det skal stadig afklares, hvem der er omfattet af grundejerforeningens område. Der arbejdes stadig på nye vedtægter og oplæg til generalforsamling.

Ad. 7

Generalforsamling: Ultimo marts - gerne torsdag d. 28. marts. Klaus

Næste bestyrelsesmøde: mandag d. 21. januar 2019 hos Rene

Ad. 8

Økonomien ser fin ud, de fleste har betalt kontingent og vejbidrag. Der er et enkelt udestående, som opkræves

Bilag: Referat med møde med HOFOR omkring regnvandssikring, 2. Workshop

Hej alle, bestyrtelsen og vejudvalget har netop været til møde med Københavns kommunes afdeling for bæredygtig udvikling (ABU) omkring regnvands-situationen i foreningen. Vi er i den heldige situation, at vi får 100% tilskud til vores projekt omkring regnvands-afledning, under forudsætning af at det godkendes af kommunen og HOFOR.

Regnvand som opsamles i Foreningen skal enten ledes hen til vendeløkkerne i Gerdas/Karensgade for at sive ned i jorden, eller ind i Kløverbladsgade, og derefter i lige linie gennem gaden til Carl Jakobsensvej. Her kommer siver vandet ned i den store regnvands-hovedkanal som føres ned i Valbyparken.

Vi havde en Workshop hvor vi diskuterede og visualiserede løsningsforslag, som hovedsageligt indebærer indretning af vejbede på og dræn i vejene, og ABU beregner nu effekten og omsætter det til en aktionsplan.

Det vigtige budskab er at vi i høj grad har brugt de nuværende chikaner/bump og områderne omkring vejkryds, til at placere vejbede, så det har mindst mulig indflydelse på parkerings-situationen. Og planen indbefatter opretning af alle kantsten i området, da høje kantsten har den største vandledende effekt, og dette betales til 100% af HOFOR